open-index/open-wikipedia-markdown huggingface dataset:
Kang Hee-chan

**Kang Hee-chan** (født 10. mai 1970), sørkoreansk bordtennisspiller som deltok i de olympiske leker 1992 i Barcelona og 1996 i Atlanta.

Hee-chan vant en olympisk bronsemedalje i bordtennis under Sommer-OL 1992 i Barcelona. Sammen med Lee Chul-seung kom han på delt tredjeplass i doubleturneringen for menn bak Lu Lin / Wang Tao fra Kina og Steffen Fetzner / Jörg Roßkopf fra Tyskland.

## OL-medaljer
*  1992  Barcelona -  Bronse i bordtennis, double menn  Sør-Korea  

## Eksterne lenker
*
Deng Yaping

**Deng Yaping** (født 5. februar 1973), kinesisk bordtennisspiller som deltok i de olympiske leker 1992 i Barcelona og 1996 i Atlanta.

Deng Yaping ble olympiske mester i bordtennis to ganger under Sommer-OL 1992 i Barcelona. Hun vant singleturneringen for damer foran sin landsmann Qiao Hong og de begge tapende semifinalistene som begge fikk bronsemedalje Li Bun Hui fra Nord-Korea og Hyun Jung-hwa Sør-Korea. Sammen med Qiao Hong vant hun doublefinalen over sine landsmenn Chen Zihe / Gao Jun. 

Fire år senere, under sommer-OL 1996 i Atlanta, vant hun også både single- og doubleturneringen i bordtennis for damer.

Deng Yaping har blitt verdensmester i bordtennis hele ni ganger, tre i single, fire i lag og to i double.

## OL-medaljer
*  1992  Barcelona -  **Gull** i bordtennis, single damer  Kina
*  1992  Barcelona -  **Gull** i bordtennis, double damer  Kina
*  1996  Atlanta -  **Gull** i bordtennis, single damer  Kina
*  1996  Atlanta -  **Gull** i bordtennis, double damer  Kina

## VM-medaljer
*  1989  Dortmund - **Gull** i damedouble sammen med Qiao Hong
*  1991  Chiba - **Gull** i damesingle
*  1993  Göteborg - **Gull** i lag damer
*  1995  Tianjin - **Gull** i lag damesingle
*  1995  Tianjin - **Gull** i lag damer
*  1997  Barcelona - **Gull** i lag damesingle
*  1995  Tianjin - **Gull** i damedouble sammen med Qiao Hong
*  1997  Manchester - **Gull** i lag damer
*  1997  Manchester - Sølv i damedouble sammen med Yang Ying
*  1991  Chiba - Sølv i damesingle sammen med Qiao Hong
*  1991  Chiba - Sølv i lag damer
*  1993  Göteborg - Sølv i damesingle sammen med Qiao Hong
*  1995  Tianjin - Sølv i mixeddouble sammen med Kong Linghui
*  1997  Manchester - Sølv i mixeddouble sammen med Kong Linghui

## Referanser


## Eksterne lenker
*
Teateråret 1929

**Teateråret 1929** er en oversikt over hendelser, verk, fødte og avdøde personer med tilknytning til teater i 1929.

## Hendelser
*Björn Hodell blir sjef og kunstnerisk leder for Södra teatern i Stockholm
*Det Nye Teater i Oslo åpner

## Nye drama
**[[Amphitryon 38]]* av Jean Giraudoux
**[[The Apple Cart]]* av George Bernard Shaw  
**[[The Baden-Baden Lesson on Consent]]* av Bertolt Brecht 
**[[Bør Børson Jr.]] * av Johan Falkberget blir dramatisert.
**The Danton Case* av Stanisława Przybyszewska 
**I Brændingen* av Kaj Munk 
**[[Mélo]]* av Henri Bernstein 
**[[Rope (skuespill)|Rope]]* av Patrick Hamilton 
**[[Street Scene (skuespill)|Street Scene]]* av Elmer Rice

## Årets oppsettinger
### Frankrike
*Charles-Anatole Le Querrecs teaterstykke *Un trou dans le mur* ble uroppført på Michodiére i Paris
### Norge
*29. januar – *Den nye hushjelpi* var en teateroppsetting basert på komedien *Windows* av John Galsworthy, som ble satt opp på Det Norske Teatret med Ingjald Haaland som regissør.
*28. februar – *[[Aftenrøde (skuespill)|Aftenrøde]]* basert på Knut Hamsuns skuespill med samme tittel, ble satt opp på Det Nye Teater.
*12. mai – *Flukten* var en teateroppsetting basert på skuespillet *Escape* av John Galsworthy, som hadde norgespremiere på Det Nye Teater med Gyda Christensen som regissør.
### Sverige
*Bertolt Brecht og Kurt Weills opera *[[Tolvskillingsoperaen]] (Die Dreigroschenoper)* hadde svensk premiere på Komediteatern i Stockholm
*Vilhelm Mobergs teaterstykke *Marknadsafton* ble uroppført i Sveriges Radio

## Priser
*Pulitzerprisen for drama for *[[Street Scene (skuespill)|Street Scene]]* til Elmer Rice

## Fødsler

## Dødsfall

## Referanser
Niall mac Eochada

**Niall mac Eochada** (død 1063) var konge av Ulaid fra 1016 og antagelig fram til sin død. Ulaid var et folk i nordlige Irland i tidlig middelalder. De detaljer som man kan lese ut av hans liv er i tilknytning til ulike slag mot hans nabokongedømmer.

Hans far, Eochada mac Ardgair, døde i 1004. Niall mac Eochadas militære aktivitet var rettet mot medlemmer av sin egen slekt, Dál Fiatach. Han ble beseiret av en fetter i 1012 i «slaget på høydene». I 1020 beseiret han og stakk øynene ut på Flaithbertach Ua Eochada.

I 1022 møtte han til sjøs de norrøne fra Dublin i et slag han selv gikk seirende ut av. Han beseiret deretter Cenél nEógain fra klientkongedømmet Airgialla, et område som nå er den sentrale og sørlige delen av provinsen Ulster. I 1024 invaderte han Dublin og tok gisler, en suksess han gjentok to år senere.

I 1044 herjet han det sørlige Uí Néill-kongedømmet Brega, men møtte såpass motstand at han ble slått tilbake og mistet rundt 200 mann i prosessen. I 1047 gikk han inn i en allianse med Diarmait mac Maíl na mBó og med dennes hjelp kunne han å lettere stå imot presset fra både nord og sør fra kongedømmene Mide, Brega og Dublin.

I 1056 dro folk fra sørlige Uí Néill på et herjing- og plyndringstokt og tok etter sigende 3000 kyr og 60 fanger fra Niall mac Eochadas klientkongedømme Dál nAraidi. I 1059 ble det samme området herjet av Cenél nEógain.

Niall mac Eochadas sønn Eochaid (død 1062) ble betraktet som en medkonge av Ulaid sammen med sin far. Eochaids sønn Donn Sléibe Ua hEochada (død 1091) ble også betraktet som en konge av Ulaid, og det var også tilfelle med mange av hans etterkommere.

## Referanser
Kontoret för särskild inhämtning

**Kontoret för särskild inhämtning** (**KSI**, tidligere *Sektionen för särskild inhämtning* (*SSI*)) er en avdeling i den svenske Militära underrättelse- och säkerhetstjänsten (MUST). KSI arbeider med menneskelig etterretning, et område som blant annet innbefatter anvendelse av infiltratører. Eventuelle ledere og ansatte hos KSI er anonyme.

I mange år på 1980- og 1990-tallet ble KSI (da kalt SSI) ledet av Bertil Lundin.

## Se også
*Informationsbyrån
*E 14

## Referanser
Underworld (roman)

***Underworld*** er en roman av den amerikanske forfatteren Don DeLillo. Romanen kom først ut i 1997 på Scribner forlag i New York, og kom ut første gang i Norge i 1999 på J. M. Stenersens forlag i Oslo. Den regnes som et postmoderne verk, og ble nominert til National Book Award. Boka var en bestseller og er kanskje det mest kjente verket av Don DeLillo.

## Handling
Romanen foregår i USA fra midten av 1950-årene og frem til 1990-årene, fortalt gjennom en rekke ulike narrative løp som møtes nå og da gjennom handlingen. Den mest sentrale skikkelsen er Nick Shay, en italienskættet mann som er svært merket av en hendelse knyttet til hans far i barndommen. Shay jobber i et firma som håndterer søppel, og avfall er et viktig underliggende tema gjennom mye av romanen. *Underworld* tar ellers opp religion, fattigdom, baseball, atomkraft, atomkrig, utroskap, sex, kunst, vold og den samfunnsmessige utviklingen i USA fra 1950-årene og fram til i dag.
Naboen (Prima Vera)

**«Naboen»** er en coverlåt med humortrioen Prima Vera, opprinnelig utgitt som åpningsspor 12. oktober 1981 på albumet *[[Den 5te]]*. Sangen ble innspilt 24.-27. august 1981 i Roger Arnhoff Studio i Oslo. Lava var musikere.

Originalen heter «Drivin' My Life Away» og ble skrevet av Eddie Rabbitt, Even Stevens og David Malloy. Den ble utgitt på singel med Eddie Rabbitt i juni 1980. Originalteksten handler om livet til en lastebilsjåfør og de lange stundene tekstens jeg er i fra hjemmet sitt. Prima Veras tekst handler om et naboforhold kun sett i fra tekstens jeg sitt ståsted.

Jahn Teigen synger og harmoniserer seg selv i refrengene. Prima Vera lagde en musikkvideo til «Naboen» som de brukte i VHS-videoen *Uten en rød tråd* (1981). Teigen har på seg svart krøllete parykk der han skjærer grimaser og mimer etter sangen mens han spiller mandolin. Tom Mathisen har rollen som naboen som eier en Mercedes.

Da Prima Vera fremførte «Naboen» på ABC-teateret i 1983, spilte Teigen gitar mens han sang. Ellers høres tamburin, bass og stortromme. Mathisen spilte sikkert bass mens han muligens samtidig tråkket på pedalen til stortromma. Herodes Falsk spilte trolig på tamburinen.

Maria Haukaas Mittet fremførte sangen i TV 2-programmet *[[Hver gang vi møtes]]* (sendt 9. februar 2019). Mathisen sa i samme program at inspirasjonen til Prima Veras tekst, skyldtes at Falsk/Mathisen hadde lest om en eller annen nabokrangel i en avis.

## Andre utgivelser
**[[Hopp 78–83]]* &ndash; (samlealbum av Jahn Teigen utgitt 1983)
**[[Absolute Prima Vera]]* &ndash; (utgitt januar 1994)
**[[The Prima Vera Show]]* &ndash; (utgitt juni 1999 – konsertversjon 1 fra mars 1983)
**[[Prima Vera (a)live]]* &ndash; (konsertfilm utgitt oktober 2001 – konsertversjon 2 fra høsten 2000)
**[[Det beste fra Prima Vera]]* &ndash; (utgitt 20. juni 2016)

## Referanser
Den europeiske universitetsforening

**Den europeiske universitetsforening** (engelsk: *European University Association*, **EUA**) er en europeisk sammenslutning av universiteter fra 47 land. I alt har organisasjonen over 850 medlemmer.

EUA arbeider for å harmonisere de videregående utdannelser samt forskning i Europa, blant annet gjennom Bologna-prosessen. Organisasjonen fungerer samtidig som forum for samarbeid og erfaringsutveksling.

Organisasjonen ble dannet i Salamanca i Spania i 2001 gjennom en sammenslåing av Association of European Universities og European Union Rectors' Conference. EUA har hovedkontor i Brussel.

## Se også
*De europeiske studenters union

## Referanser


## Eksterne lenker
*
Pantin

**Pantin** er en kommune i departementet Seine-Saint-Denis i regionen Île-de-France, og er en av de østlige forstedene til Paris. Kommunen ligger 6,4&nbsp;km fra sentrum av Paris, og er et av de tettest befolkede områdene i Europa.

## Historie
1. januar 1860 ble Paris utvidet ved at nabokommuner ble lagt til byen. Ved denne anledningen ble en mindre del av Pantin lagt til Paris.

24. juli 1867 ble en del av arealet til Pantin skilt ut og slått sammen med en del av Romainville og Bagnolet til den nye kommunen Les Lilas.

I 1875 ble byen delt i to deler, "le Village" og "les Quatre Chemins", av Ourcqkanalen og nye jernbanelinjer.

## Geografi

Pantin ligger ved den indre ringveien i Paris og blir gjennomskåret av hovedveiene N2 og N3, samt jernbanelinjen Paris-Strasbourg og Ourcqkanalen.

## Befolkningsutvikling
***Antall innbyggere i kommunen Pantin***

## Referanser


## Eksterne lenker
* 
* Kommunedata INSEE
Andreas Tanberg Gløersen

**Hans Andreas Tanberg Gløersen** (født 16. februar 1836 i Nord-Aurdal, død 1. september 1904 i Kristiania) var en norsk forstmester. 

## Tidlig liv og utdanning
Andreas Tanberg Gløersen ble født i Nord-Aurdal som en sønn av lege Jørgen Gustav Gløersen (1806–1884) og Gunda Sophie Cathrine Tanberg (1811–1899). Han tok examen artium i 1853, ble utdannet jurist fra Universitetet i Giessen i 1858, etterfulgt av en grad i skogbruket på Gießen i 1860. Han ble utnevnt som skogbruk assistent i Lesja i samme år. I 1864 ble han sendt til Vest-Norge for å vurdere skog, og 1866-1895 var han forstmester for hele Vest-Norge pluss Lister og Mandals Amt, men uten Romsdals Amt. Gløersen bodde på Voss fra midten av 1870-årene, i huset Grovendal. Han redigerte bladet *Landbrugstidende for Vestlandet* i perioden 1885-1891. 

Gløersen har blitt kreditert for å ha startet ideen om jernbanen Jærbanen på et offentlig møte i 1866, og Vossebanen gjennom et brev til redaktøren i *[[Bergensposten (avis)|Bergensposten]]* i 1871. I begge tilfellene ga han detaljerte forslag til ruten, ideer som i stor grad ble fulgt da linjene ble bygget. Fra februar 1868 var han gift med Rachel Marie Carlsen (1846–1894). Etter hans kone døde, flyttet Gløersen til Kristiania. Han ble dekorert med Den Kongelige Norske St. Olavs Orden i 1895, og døde i Kristiania i september 1904. 

## Eksterne lenker
*  (Forfatter Lars Strand)
Gunnar Falkås

**Gunnar Falkås** (Døpenavn: **Karl Gunnar Fridolf Gustavsson**) (1903–1973) var en svensk forfatter.

## Bibliografi
* 1972: *Den siste knallen* (LT:s förlag)
* 1969: *Knalle och vävare* (LT:s förlag)
* 1967: *Knallepåken* (LT:s förlag)
* 1964: *Turtelduvans röst* (LT:s förlag)
* 1962: *Välja väg* (LT:s förlag)
* 1960: *Gift och honung* (LT:s förlag)
* 1957: *Att köpa vätt* (LT:s förlag)
* 1955: *Het sommar* (LT:s förlag)
* 1953: *Karneval i Älvnäs (LT:s förlag)
* [[1951]]: *Regnbågsdalen* (LT:s förlag)
* [[1950]]: *Kolchos Dalen* (LT:s förlag)
* [[1946]]: *Resan till Gammelös* (LT:s förlag)
* [[1945]]: *Erlandsson finner melodin* (LT:s förlag)
* [[1943]]: *Vitormen* (LT:s förlag)
* [[1941]]: *Gökhult* (LT:s förlag)
* [[1937]]: *De fredlösa* (Lars Hökerbergs förlag)
* [[1929]]: *Dødens dal* (under navnet Gunnar G:son Ånne)

== Filmmanus ==
* [[1955]]: *Friarannonsen*

== Hørespill og folkekomedier ==
* *Anders och valfisken* (Oppført på NRK Radioteatret som *Anders og hvalfisken*, 1951) 
* *Friarannonsen*
* *Penningträdet*
* *Frans på stenbacken*

== Priser og utmerkelser ==
* [[1966]]: Skaraborgs läns kulturstipendium
* [[1965]]: Litteraturfrämjandet
* [[1954]]: Boklottens (Litteraturfrämjandets) stipendia
* [[Litteraturåret 1954|1954]]: [[Landsbygdens författarstipendium]]
* *Gökhult* vant andrepremien i LT:s förlags konkurranse om beste bonderoman

== Kilder ==
* Holzhausen, Carl Johan: *Gunnar Falkås Diktare och bonde'' (på LT:s förlag, 1976)
Verdensarven i Frankrike

**Verdensarven i Frankrike** omfatter 46 steder eller samlinger av objekter i Frankrike som er oppført på UNESCOs liste over verdensarvminner.

Per 2024 hadde Frankrike 53 oppføringer på verdensarvlisten, hvorav 44 kulturminner, 7 naturarvsteder og 2 som er både kulturminner og deler av verdens naturarv.

Verdensarvområdene spenner over mer enn 35&nbsp;000 års fransk historie. Det eldste verdensarvminnet er Vézèredalens hulemalerier og bosetninger; det yngste er restaureringen av Le Havre 1945–64. Noen av kulturminnene er fra romertiden, men de fleste av verdensarvobjektene er fra middelalderen og renessansen, og minner om Frankrikes historie som sentraleuropeisk kulturnasjon og stormakt. Befestede middelalderbyer, kloster, katedraler, renessansens byplanlegging, og slott fra flere perioder dominerer listen.

Mange av områdene består av flere delenheter, i tråd med UNESCOs ønske om å i økende grad fremheve strukturelle mønster mer enn enkeltobjekter. Et eksempel på dette er Loiredalen, hvor verdensarvminnet ble utvidet fra å gjelde ett enkelt slott, til å gjelde slottsarkitektur og slottslandskapet i en hel region. Blant de nyeste verdensarvstedene i Frankrike finner man derfor også et utvalg av 12 av Vaubans festninger, samlingen av 56 av de karakteristiske klokketårnene i Belgia og Frankrike og 71 bygninger med tilknytning til Pilegrimsveien til Santiago de Compostela.

Fra 2008 er det også kommet til verdensarvsteder i Frankrikes oversjøiske departement og regioner: Réunion i Indiahavet, øyer i Antarktis, Martinique i Karibia, og Selskapsøyene, Marquesasøyene og Ny-Caledonia i Stillehavet.

## Listen

## Referanser
Bondy

**Bondy** er en kommune i departementet Seine-Saint-Denis i regionen Île-de-France, og er en av de nordøstlige forstedene til Paris. Kommunen ligger 10,9&nbsp;km fra sentrum av Paris.

## Navn
Navnet Bondy er første gang registrert ca. 600 (e.Kr.) som *Bonitiacum*, som betyr "eiendommen til Bonitius", som var en gallo-romersk landeier.

## Historie

I middelalderen var Bondy hovedsakelig skogkledt. Bondyskogen var beryktet som tilholdssted for kriminelle og røvere og var et svært farlig sted.

3. januar 1905, ble en tredjedel av arealet i Bondy skilt ut og ble til kommunen Les Pavillons-sous-Bois.

## Befolkningsutvikling
***Antall innbyggere i kommunen Bondy***

## Referanser


## Eksterne lenker
* 
* Kommunedata INSEE
Barbara Carrera

**Barbara Carrera** (født **Barbara Kingsbury** 31. desember 1945 i San Carlos i Río San Juan) er en nicaraguanskfødt amerikansk film- og TV-skuespiller og modell. Hun fikk et gjennombrudd i rollen som Arapahokvinnen Clay Basket i western dramaserien Centennial (1978). Ellers er hun best kjent for sine roller som Fatima Blush i James Bond-filmen *[[Aldri si aldri|Never Say Never Again]]* (1983) og som Angelica Nero i TV-serien *[[Dallas (TV-serie)|Dallas]]*.

## Referanser


## Eksterne lenker
*
Ionefelle

En **ionefelle** er en kombinasjon av elektriske eller magnetiske felt som fanger ioner i et område av et vakuumsystem eller rør. Ionefelle har en rekke vitenskapelige bruksområder, som massespektrometri og å fange ioner mens kvantetilstanden er manipulert. De to vanligste typene av ionefeller er penningfellen og paulfellen.
Har du sans for nisser

**«Har du sans for nisser»** er en coverlåt med den norske humortrioen Prima Vera, opprinnelig utgitt 3. desember 1979 på musikkalbumet *[[Salmer og sanger vi gjerne hiver]]*. Sangen er innspilt 27.-30. august samme år i Roger Arnhoff Studio i Oslo. Jonas Fjeld Band var kompband.

Originalen heter «Do You Believe in Magic» og ble skrevet av John Sebastian og ble gitt ut på singel i juli 1965 med The Lovin' Spoonful hvor Sebastian blant annet var vokalist. Originalteksten dreier seg om musikkens egenskaper til å tilføre glede og frihet til både dem som lager musikken og de som lytter til den.

Prima Veras tekst handler mest sannsynlig om byråkrater (gjemt bak ordet nisser). Jahn Teigen synger.

Mot slutten legger de til heiaropet «Heia Norge, gå nå på». I stedet for «flere mål vi venter på», roper de «flere nisser vi venter på!»

«Har du sans for nisser» ble også utgitt januar 1981 på *[[Best of Ebba]]* og juni 1999 på *[[Prima Vera Show]]* (bonus-CD)

Trioen fremførte blant annet denne sangen for NRK i programmet *Det er Norge som er bra!* (sendt 12. januar 1980). Teigen sang etter playback mens han satt i en trillebår og hadde på seg rødt løsskjegg. Avslutningskoret var ikledd julenisse drakter. Dette koret bestod av Tom Mathisen, Herodes Falsk, Turid Backer, Erling Bonde samt en ukreditert dame som var statist i flere av programmets innslag. Programmet *Det er Norge som er bra!* ble sendt i sin helhet 6. september 2014 i forbindelse med Komiprisen 2014 hvor Prima Vera ble tildelt Årets hederspris.

## Referanser
Jacques Champion de Chambonnières

**Jacques Champion de Chambonnières** (ca. 1601 – 1672) var en fransk cembalist og barokkkomponist.

## Liv og virke
Både bestefaren og faren var organister ved det franske kongehoffet. Faren, Jacques Champion (ca 1555 – 1640), lærte ham opp i cembalospill. Senere ble han farens etterfølger som cembalist ved *chambre du roi*. Chambonnières regnes som en av grunnleggerne av den franske cembaloskole. Han oppdaget Louis Couperin og fikk ham til Paris hvor Couperin ble hans elev. 

Chambonnières' stjerne ved hoffet sank utover 1650-tallet, og i 1657 engasjerte kongen Etienne Richard som kongelig cembalolærer, noe som såret Chambonnières' stolthet og gjorde at posisjonen hans ved hoffet var mindre sikker. Mange årtier senere fortalte Évrard Titon du Tillet om hoffintriger som hadde til hensikt å fjerne Chambonnières fra hans post og erstatte ham med Louis Couperin, men at planen gikk i vasken fordi Couperin av lojalitet til sin venn og velgjører nektet å ta posten.

Chambonnières falt tilslutt i unåde fordi han ikke ville spille generalbass i en av Lullys operaer. Da han ikke lyktes å få ansettelse i utlandet, trakk han seg tilbake til sitt hjemsted i 1662.

Han publiserte to bind *Pièces de Clavecin*, og disse fikk innflytelse på utviklingen av tidens klaviaturmusikk, særlig med hensyn på satsrekkefølgen i suiter.

## Elever
* Jean-Henri d'Anglebert
* Robert Cambert
* Jaques Hardel
* Guillaume Gabriel Nivers
* Louis Couperin

## Referanser


## Litteratur
* Fuller, David. "Jacques Champion de Chambonnières", Grove Music Online, ed. L. Macy (besøkt 28. oktober 2006), grovemusic.com (tilgang for abonnenter).

## Eksterne lenker
* 
* 
* 
*
Flytende krystall

**Flytende krystaller** (engelsk: *liquid crystals*) er en klasse av molekyler som under visse omstendigheter har faser som viser en isotropisk og fluksete utseende, og under andre omstendigheter viser det direkte motsatte; anisotropisk strukturlikt mønster.

Flytende krystaller brukes i krystallskjermer, som er avhengige av krystallenes optiske egenskaper for visse krystallmolekyler i nærvær eller fravær av elektrisk felt. I et elektrisk felt stiller molekylene seg inn i feltretning, hvor lysets polarisasjon bestemmer hva som slippes gjennom og hva som reflekteres.

## Eksterne lenker
*
Försvarsunderrättelsedomstolen

**Försvarsunderrättelsedomstolen** er en svensk domstol som prøver begjæringer om tillatelse til å innhente signaletterretning etter *lov 2008:717 om signalspaning i försvarsunderrättelseverksamhet,* den såkalte FRA-loven. Domstolen har sete på Gullfossgatan 6 i Kista.

## Domstolens sammensetning
Försvarsunderrättelsedomstolen består av en leder, en eller to nestledere og to til seks medlemmer. Medlemmene må være svenske statsborgere. Lederen ansettes med fullmakt fra Sveriges regjering som dommer i domstolen. Nestleder(e) og medlemmene utnevnes av regjeringen for fire år.

Regjeringen utnevnte den 19. november 2009 Runar Viksten til dommer og leder i Försvarsunderrättelsedomstolen.

## Personvernombud
Et personvernombud skal ivareta enkeltpersoners personvern i saker for Försvarsunderrättelsedomstolen. Ombudet har rett til innsyn i det som fremgår av saken og til å uttale seg.

## Förfarandet
Signalspaningsmyndigheten, for tiden Försvarets radioanstalt (FRA), må søke om tillatelse fra Försvarsunderrättelsedomstolen for signalspaning. 

Når en begjæring om tillatelse til signalspaning er kommet inn til Försvarsunderrättelsedomstolen, skal domstolen så snart som mulig utnevne et personvernombud i saken og holde et rettsmøte. Ved rettsmøtet skal begjærende myndighet og personvernombudet være til stede. Domstolen kan også beslutte at andre som kan ha opplysninger av betydning for saken, får være til stede under rettsmøtet.

Dersom en saken haster slik at formålet med begjæringen står i alvorlig fare, kan rettsmøte holdes og beslutning fattes uten at et personvernombud har vært til stede eller på annen måte fått uttale seg.

Domstolens avgjørelser kan ikke påkjæres.

## Referanser
Bajocium

**Bajocium** er den andre tidsalderen i den geologiske epoken mellomjura. Den varte fra 171,6 til 167,7 millioner år siden. Den kom etter aalenium og før bathonium i samme epoke.

Bajocium er oppkalt etter byen Bayeux i Normandie i Frankrike.

## Stratigrafiske definisjoner
Bajocium er oppkalt fra det latinske navnet (*Bajocae*) på byen Bayeux i Normandie i Frankrike. Tidsalderen fikk sitt navn og ble introdusert i vitenskapelig litteratur av den franske palaeontologen Alcide d'Orbigny i 1842.

Starten på Bajocium-alderen defineres som stedet i den stratigrafiske kolonnen hvor fossiler av amonitt-slekten *[[Hyperlioceras]]* først dukker opp, og slutten på Bajocium som stedet hvor ammonitt-arten *Parkinsonia convergens* først dukker opp.
Thein Sein

**General Thein Sein** (burmesisk: သိန်းစိန်; IPA: ; født 20. april 1945 i Kyonku, Ngapudaw Township i Irawadi Division i Burma) er en myanmarsk offiser og politiker for Det statlige freds- og utviklingsrådet (til 2010) og deretter for Det forente solidaritets- og utviklingspartiet som partiets leder (fra 2010). Han var Myanmars president fra 2011 til 2016, og tjente tidligere som landets statsminister fra 2007 til 2011.

Thein Sein ble i april 2007 utnevnt til midlertidig statsminister av landets militærjunta, og erstattet da Soe Win, som undergikk en medisinsk behandling. Thein Sein ble formelt statsminister 24. oktober samme år, etter Soe Wins død tolv dager tidligere.

Sein holdt stillingen førstesekretær i statsfred og utviklingsrådet. Han er også landets fjerde høyeste general, og tjener også som formann for den statsstøttede nasjonalkommisjonen, og han ledet høyere forhandlinger med Bangladesh og Kambodsja.

En stund etter hans utnevnelse til statsminister ble han forfremmet fra generalløytnant til general. På sin første offisielle reise ut av landet som statsminister ledet han forhandlinger med Laos, Vietnam og Kambodsja.

Thein Seins parti unionsolidaritets- og utviklingspartiet vant det burmesiske valget i 2010. 4. februar 2011 ble han utnevnt av parlamentet til landets president, og ble dermed den første "sivile" presidenten til å styre landet etter nesten femti år med militært styre. Tin Aung Myint Oo og Sai Mauk Kham ble utnevnt til visepresidenter.

Thein Sein går for å være en moderat reformist og drev i sin embedstid i landets toppverv gjennom en forsiktig reform- og åpningspolitikk, også på demokratiseringens område.

## Referanser


## Eksterne lenker
* 
* Current Political Leaders
Trådkammer

Et **trådkammer**, eller **flertrådskammer**, er en detektor for partikler fra ioniserende stråling, som er en videreføring av konseptet med geigerteller og proporsjonalteller.
Ivar Medaas øyne

**«Ivar Medaas øyne»** er en coverlåt med humortrioen Prima Vera, opprinnelig utgitt 12. oktober 1981 på musikkalbumet *[[Den 5te]]*. Sangen ble innspilt 24.-27. august 1981 i Roger Arnhoff Studio i Oslo. Lava var musikere.

Originalen er «Bette Davis Eyes» og ble skrevet av Donna Weiss og Jackie DeShannon i 1974. Året etter ga DeShannon den ut på musikkalbumet *New Arrangement* og hennes versjon var meget countrypreget. I mars 1981 ble sangen tilført et karakteristisk gitarriff og gitt ut på singel med Kim Carnes. Samme år ga komikeren Bruce Baum (under navnet Bruce «Baby Man» Baum) ut en parodi-versjon som het «Marty Feldman's Eyes» hvor Baum fremførte sangen med en lavmælt, nesten hviskende vokal. 

I Prima Veras versjon veksler Tom Mathisen og Jahn Teigen på å synge. Ordet «stereo» blir nevnt tre ganger i teksten, og opptaket er mikset slik at når sangen avspilles i stereo, fordeles stemmene til Mathisen og Teigen fordelt på hver sin høyttaler når dette ordet synges. Prima Veras versjon likner Baums. Marty Feldman blir nevnt i Prima Veras tekst; det samme blir Tore Ryen.

Ivar Medaas likte dårlig at Prima Vera fleipet med at han var skjeløyd. Han gikk rettens vei og ble tilkjent 25000 kroner i erstatning. Herodes Falsk uttalte til VG at Medaas ofte selv var frampå og fleipet med sin skjeløydhet i det offentlige rom; ergo gjorde Medaas også narr av andre personer med samme handicap.

«Ivar Medaas øyne» ble i januar 1994 utgitt på samlealbumet *[[Absolute Prima Vera]]*.

## Referanser
Teateråret 1926

**Teateråret 1926** er en oversikt over hendelser, verk, fødte og avdøde personer med tilknytning til teater i 1926.

## Hendelser
*Pauline Brunius blir teaterdirektør for Oscarsteatern
*Ernst Rolf bygger om kinoen Odeon til Odeonteatern
*Ernst Eklund blir sjef for Konserthusteatern i Stockholm
*Ernst Rolf leier Cirkusbyggnaden på Djurgården for å sette opp luksusrevyforestillinger
*Ninette de Valois knyttes til Old Vic i London og skaper Sadler's Wells-balletten

## Nye drama
**Anthony and Anna* av St. John Greer Ervine
**[[Mann ist Mann]]* av Bertolt Brecht 
**[[The Plough and the Stars]]* av Sean O'Casey 
**Turbinenes tid* av Mikhail Bulgakov

## Årets oppsettinger
### Norge
*12. mai – *Gentlemen* var en teateroppsetting basert på skuespillet *Loyalities* av John Galsworthy, som ble satt opp på Nationaltheatret med Bjørn Bjørnson som regissør.
*27. august – *[[Gengangere]]* var en teateroppsetting basert på skuespillet med samme tittel av Henrik Ibsen. Den ble satt opp på Den Nationale Scene med Betty Nansen som regissør.
*7. september – *Brændende jord* var en teateroppsetting basert på skuespillet *Terre inhumaine* av Francois de Curel. Den ble satt opp på Den Nationale Scene med Betty Nansen som regissør.

### Sverige
**Pelléas och Mélisande* har svensk premiere på Kungliga Teatern
*Hjalmar Bergmans skuespill *Dollar* uroppføres på Oscarsteatern i Stockholm
*Oscar Rydqvists skuespill *Hans Majestät får vänta* uroppføres på Komediteatern i Stockholm
*Vilhelm Mobergs skuespill *Kassabrist* uroppføres på Blanche-Teatern i Stockholm

## Priser
*Pulitzerprisen for drama for *[[Craig's Wife]]* til George Kelly

## Fødsler

*25. februar – Eva Bergh, norsk skuespiller (død 2013)
*15. mars – Peter Shaffer, britisk forfatter, dramatiker og manusforfatter (død 2016)
*16. april – Hans Bendrik, svensk skuespiller og dramatiker (død 2010)
*24. april – Elsa Marianne von Rosen, svensk ballettdanserinne, koreograf og skuespiller (død 2014)
*4. juni - Rigmor Lange, norsk danser og skuespiller (død 1979)
*10. juni – Brita Borg, svensk sanger, skuespiller og revyartist (død 2010)
*9. september – Jan-Olof Strandberg, svensk skuespiller, teatersjef og regissør (død 2020)
*29. november - Gunnar Friman, svensk revyartist og kunstner (død 2008)
*17. desember – Rolf Carlsten, svensk artist, regissør og skuespiller (død 2015)

## Bildegalleri

Dario_Fo-Cesena.jpg|Dario Fo(1926–2016)
Toralv_Maurstad_2016_(cropped).jpg|Toralv Maurstad(1926–2022)


## Referanser
Optoelektronikk

**Optoelektronikk**, også kalt *optronikk* er en sammenslåing av begrepene optikk og elektronikk og er relatert til en sensor som arbeider både med fotoner og elektroner. Et synonymt begrep er *elektrooptiske system* (EOS).

Elektrooptiske systemer befinner seg i det optiske bølgelengdeoprådet av den elektromagnetiske strålingen: 0,1 til 14 μm. 

Elektrooptiske systemer krever fri sikt til «målet» for å kunne fungere, det vil si at de blant annet er væravhengige.

Man deler de elektrooptiske systemene inn i:
**Passive*; systemet sender ikke ut egen stråling, men oppdager reflektert samt utsendt stråling. For eksempel bildeforsterker (reflektert) samt varmekamera (utsendt)
**Aktive*; systemet har en sender som sender ut energi, som reflekteres tilbake til mottakeren. For eksempel laseravstandsmåler.
En stor forskjell mellom et passivt og et aktivt system er at et aktivt system også kan måle inn avstanden til målet (den reflekterte overflaten).
Du er min darling Britt

**«Du er min darling Britt»** er en coverlåt med den norske humortrioen Prima Vera, opprinnelig utgitt 1. desember 1978 på musikkalbumet *[[Brakara]]*. Sangen ble innspilt 31. juli – 3. august 1978 i Roger Arnhoff studio i Oslo. Jonas Fjeld Band var musikere. *Brakara* ble nylansert på CD i august 2001.

Originalen heter «On Her Doorstep Last Night» og ble utgitt med Jack Payne and the BBC dance orchestra i 1929. Låtskrivere var Henry B. Tilsley, Robert Hargreaves og Stanley J. Damerell. Originalteksten handler i korte trekk om at noen har sett en mann kysse en dame på hennes dørtram siste natt. Damen i teksten heter Kate og har en dyp stemme.

Prima Veras tekst er nærmest en direkte oversettelse, og damen i deres tekst heter Britt. Den store forskjellen er at vokalist Tom Mathisen synger «det tør jeg ikke si» i stedet for «på hennes dørtram siste natt». Britt har smittet sangens jeg-person med sin bronkitt.

En stor humorfavoritt hos Herodes Falsk var Bonzo Dog Doo-Dah Band, og i 1966 hadde de spilt inn «On Her Doorstep Last Night» uten å gi den ut offentlig før 2003 på CD *By Jingo, It's British Rubbish*.

«On Her Doorstep Last Night» har også blitt fremført i The Muppet Show.

## Andre utgivelser
**[[Absolute Prima Vera]]* &ndash; (utgitt januar 1994). 
**[[The Prima Vera Show]]* &ndash; (utgitt juni 1999 – bonus-CD).
**[[Prima Vera (a)live]]* &ndash; (konsertfilm utgitt oktober 2001 – et lite utdrag ble med i medleyen «Rest of the best»).
**[[Det beste fra Prima Vera]]* &ndash; (utgitt 20. juni 2016)

## Referanser
Kjempemagnetoresistans

**Kjempemagnetoresistans**, engelsk *Giant Magneto Risistance* (GMR), er et kvantefysikalsk fenomen som oppstår i tynne lag av magnetiske stoffer, og skaper store forskjeller i elektrisk resistans.

Effekten brukes som nanoteknikk for å lese av ettall og nuller fra små harddisker. Dette skjer ved at resistansen drastisk endres, da lesehodet er over skiven på harddisken. Oppdagerne Albert Fert og Peter Grünberg ble belønnet med Nobelprisen i fysikk i 2007.

## Referanser


## Litteratur
*
Elektrosvak vekselvirkning

**Elektrosvak vekselvirkning** er en fysikalsk teori som forener elektromagnetismen med den svake kjernekraften i en beskrivelse. Selv om disse to kreftene synes svært forskjellige ved de lave energiene som finners i hverdagen, så modellerer teorien dem som to ulike aspekter av samme kraft. Over den kombinerte energien rundt 100&nbsp;GeV, går de sammen til en eneste elektrosvak kraft. I et tilstrekkelig varmt miljø (ca. 1015&nbsp;K), forenes begge disse kreftene til en kombinert elektrosvak kraft.

Den elektrosvake vekselvirkningen ble første gang beskrevet matematisk av Sheldon Glashow, Steven Weinberg og Abdus Salam på 1960-tallet, en innsats de fikk Nobelprisen i fysikk for i 1979.  Det forekommer også at teorien for elektrosvak vekselvirkning benevnes «GWS-teorien» etter disse tre fysikerne. I dag er den elektrosvake vekselvirkningen en viktig del av partikkelfysikkens standardmodell

## Referanser


### Litteratur
* David Griffiths; *"Introduction to Elementary Particles"*, Wiley-VCH, Weinheim, 2. opplag. (2008). ISBN 978-3-527-40601-2
* B.R. Martin, G. Shaw; *"Particle physics"*, John Wiley & Sons, Chichester (England) 2. opplag. (1997). ISBN 0-471-92358-3
Teateråret 1924

**Teateråret 1924** er en oversikt over hendelser, verk, fødte og avdøde personer med tilknytning til teater i 1924.

## Hendelser
*1. januar – John Forsell tiltrer som sjef for Kungliga Teatern i Sverige.
*Christian Sandal tar over etter Ludvig Bergh som teatersjef for Den Nationale Scene i Bergen.
*Thyra Juberg etterfølger Edvard Janse som sjef for Tantolundens friluftsteater 
*Kristallsalongen friluftsteater på Djurgården i Stockholm opphører med teatervirksomhet.

## Nye drama
* *Backs to the Wall* av Louis Aragon 
* *[[Beggar on Horseback]]* av George S. Kaufman og Marc Connelly 
* *[[Desire Under the Elms]]* av Eugene O'Neill 
* *The Fatal Eggs (Роковые яйца)* av Mikhail Bulgakov 
* *Guds bustader* av Tarjei Vesaas
* *The Gas Masks* av Sergej Tretjakov 
* *[[Handkerchief of Clouds]]* av Tristan Tzara 
* *[[Hay Fever]]* av Noël Coward
* *[[Juno and the Paycock]]* av Sean O'Casey
* *[[Leben Eduards des Zweiten von England]]* av Bertolt Brecht 
* *The Mother* av Stanisław Ignacy Witkiewicz 
* *The Mysteries of Love* av Roger Vitrac 
* *[[The Vortex]]* av Noël Coward (oppført for første gang)
* *The Warrant* av Nikolai Erdman 
* *[[What Price Glory? (skuespill)|What Price Glory?]]* av Maxwell Anderson og Laurence Stallings

## Årets oppsetninger
### Norge
*24. januar – *Brændende jord* var en teateroppsetting basert på skuespillet *Terre inhumaine* av Francois de Curel. Den ble satt opp på Nationaltheatret med Thomas Thomassen som regissør.
*8. mai – *Brændende jord* var en teateroppsetting basert på skuespillet *Terre inhumaine* av Francois de Curel. Den ble satt opp på Stavanger Theater med Karl Nergmann som regissør.

### Sverige
* 1. januar - Ernst Rolfs revy "Lyckolandet" har premiere på Oscarsteatern, og var en helt ny teaterform for Sverige der cabare blandes med amerikansk show.

## Priser
*Pulitzerprisen for drama for *[[Hell-Bent Fer Heaven]]* til Hatcher Hughes.

## Fødsler

|-
|April||7. || Espen Skjønberg ||  || skuespiller ||align=center| 98 ||align=center|2022 || 

|August||25. || Allan Edwall ||  || skuespiller, forfatter, musiker ||align=center|72 ||align=center|1997 || 
|-
|rowspan=1|Oktober ||9. || Per Sunderland ||  || skuespiller ||align=center|87 ||align=center|2012 || 
|}

## Dødsfall

|-
|Oktober ||22. || Ludvig Bergh ||  || skuespiller og teatersjef ||align=center|59 ||align=center|1865 || 
|}


Haakon_Ludvig_Bergh_-_ca._1900_-_Ludvig_Forbech_-_Oslo_Museum_-_OB.F13098b_(cropped).jpg|Ludvig Bergh(1865–1924)
Allan_Edwall_1965.jpg|Allan Edwall(1924–1997)
Per_Sunderland_som_Sigurd_i_"Sigurd_Slembe"_av_Bjørnstjerne_Bjørnson,_Nationaltheatret,_1960_-_no-nb_digifoto_20160712_00177_bldsa_BB1080.jpg|Per Sunderland(1924– 2012)
Espen_Skjønberg_(1988).jpg|Espen Skjønberg(1924–2022)


## Referanser
Helium-3

**Helium-3** er en forekommende notasjon for den stabile isotopen av helium, hvor kjernen består av to protoner og et nøytron

En egenskap med denne isotopen av helium er at det er mulig å få den til å reagere med tungt hydrogen (deuterium) og danne «vanlig» hydrogen og helium, med stor energiproduksjon som følge. Man kunne skape et fusjonskraftverk basert på dette. 

Helium-3 er svært sjelden å finne her på jorden, siden det har forlatt jordatmosfæren mer eller mindre helt. Nesten alt helium på jorden er helium-4, som dannes av radioaktive alfahenfall. Det antas også at der finnes helium-3 på månens overflate, men også på gassplanetene i solsystemet.
Asymptotisk frihet

I fysikken er **asymptotisk frihet** et område av noen gaugeteorier som forårsaker at interaksjoner mellom partiklene blir vilkårlig svake på energiskalaer som blir vilkårlig store, eller ekvivalent på lengdeskalaer som blir vilkårlig små (på de korteste avstandene).

Asymptotisk frihet er en funksjon av kvantekromodynamikker (QCD), kvantefeltteorien av det kjernefysiske samspillet mellom kvarker og gluoner som de grunnleggende bestanddelene av kjernefysisk materiale.
PSR 1913+16

**PSR 1913+16** (også kjent som J1915+1606 eller PSR B1913+16) er en pulsar i et binært system, i bane med en annet stjerne rundt et felles massesentrum. Pulsaren ble oppdaget av Russell A. Hulse og Joseph H. Taylor jr. ved Princeton University i 1974. Oppdagelsen ble belønnet med Nobelprisen i fysikk i 1993. Etter oppdagelsene har objektet også fått kallenavnet «Hulse-Taylors binære pulsar».

## Referanser
Terroir

***Terroir*** kommer fra ordet *terre* «land». Det er et opprinnelig fransk begrep i sammenheng med vin og andre landbruksprodukter, brukt for å betegne den spesielle karakter et steds eller områdets geografi, geologi and klima tilfører et landbruksprodukt. Begrepet har ingen gode oversettelser til norsk (eller de fleste andre språk).

Et sted eller område der det drives landbruk har samme jord, værbetingelser, jordbruksteknikker og jordbrukstradisjoner som alle bidrar til de unike kvaliteter i et produkt, summen av effekter et lokalt miljø har på den.

## AOC-systemet
*Terroir* konseptet er sentral i det franske *[[Appellation d'origine contrôlée]]* (AOC) systemet. Opprinnelig ble systemet skapt for å regulere vinproduksjonen. Senere har man utvidet AOC-systemet til å omfatte mange franske jordbruksprodukter som ost, olivenolje, skinke, lavendel med mer. *Terroir* baserer seg på antakelsen at et produkt frembrakt av et spesifikt miljø ikke vil kunne produseres på samme måte andre plasser og derfor må beskyttes. Systemet ble opprettet i 1935 og forvaltes av *Institut National des Appellations d'Origine* (INAO).

## Andre land
Det franske systemet har hjulpet å gjøre AOC-produkter til merkevarer som er gjenkjennelige og har en sikret kvalitet. Det har ført til at andre land har etterlignet systemet, særlig for vin. For eksempel nevnes det italienske Denominazione di origine controllata-systemet eller det spanske Denominación de Origen. I EU har kvalitetsstandarden *Quality Wine Produced in a Specific Region* (QWPSR) vært tuftet på AOC-systemet.

## Eksterne lenker
* INAO hjemmeside
Paris Peace Accords

**Paris Peace Accords** i 1973 var ment for å etablere fred i Vietnam og en slutt på vietnamkrigen. Den endte det direkte amerikanske militære engasjementet stanset kampene mellom nord og sør midlertidig. Regjeringene i Nord-Vietnam, Sør-Vietnam, USA, samt den provisoriske revolusjonære regjeringen (PRG) som representerte urfolket blant sørvietnamesiske revolusjonære, undertegnet avtalen om slutt på krigen og gjenopprettelsen av fred i Vietnam den 27. januar 1973.

Forhandlingen som ledet til avtalen hadde begynt i 1968 under Tết-offensiven og hadde vært gjenstand for ulike langvarige forsinkelser. Som en følge av avtalen ble den internasjonale *Control Commission* (ICC) erstattet av *International Commission of Control and Supervision* (ICCS) for å gjennomføre avtalen. De største forhandlerne i avtalen var USAs sikkerhetsrådgiver Henry Kissinger og Lê Ðức Thọ, medlem av det vietnamesiske politibyrået. De ble tildelt Nobels fredspris i 1973 for sin innsats, selv om Lê Ðức Thọ nektet å motta den.
Refrenget nr. 3

***Refrenget nr. 3*** er et musikkalbum med Inger Jacobsen og Thore Skogman, utgitt i 1970.

## Sporliste
# «Vi har en liten melodi»
# «Hambo med Britt Mari»
# «Kalle på spången»
# «Jeg vil sitte på en sky og gynge»
# «Solen lyser även på liten stuga»
# «Titte til hinanden»
# «Karl Johan»
# «Titta in i min lilla kajuta»
# «Dei seier kjærleiken er vedunderleg»
# «Sirkuspolkaen»
# «Sykkelvisa»
# «Trolljazzen»
# «Kjæm du ikveld»
# «Ju mer vi är tilsammans»
# «Du skal få sukkertøy og du skal få lade»
# «Alle går rundt og forelsker seg»
# «Säg det i toner»
# «Når kastanjene blomstrer i Bygdø Allé»
# «Gröna, Granna, Sköna, Sanna sommar»
# «Förälskad i Köbenhamn»
# «Jungfrun på Jungfrusund»
# «Tio tusen röda rosor»
# «Vi seiler mot lykken»
# «Säg mej vem du umgås med»
# «Jag är ute när gumman min är inne»
# «Amor, amor, amor»
# «Din vår är min vår»
# «Bättre och bättre dag för dag»
Trikken i Rouen

**Trikken i Rouen** (**Rouen métro**) er et trikkenettverk i Rouen i Frankrike. Nettverket består av 18,2 km med normalspor.

Trikken har en linje med to sørlige grener til Saint-Étienne-du-Rouvray og Le Grand-Quevilly. En kort strekning (1,7 km) gjennom sentrum er underjordisk mens resten av nettverket går på overflaten.

Selv om nettverket teknisk sett er et trikk/bybanesystem er det kjent som 'métro' blant lokalbefolkningen.

## Historie
Den første trikken i Rouen var dampdrevet og åpnet i 1874. Dette nettverket var lite effektivt og etter 1894 var samtlige trikker hestedrevne. Nettverket ble elektrifisert i forkant av koloniutstillingen i 1896. 

I 1930 ble den første bussen tatt i bruk og erstattet samme år en trikkelinje. I 1953 ble den siste trikkelinjen lagt ned.

I 1991 begynte Rouens å bygge ut et nytt trikkenettverk. 

## Vogner
Vognmaterialet består av GEC Alsthoms Tramway Français Standard (TFS), samme typen som brukes ved Trikken i Grenoble og Linje 2 i Paris.
Refrenget nr. 4

***Refrenget nr. 4*** er et musikkalbum med Inger Jacobsen og Thore Skogman, utgitt i 1971.

## Sporliste
# «Vi har en liten melodi»
# «Forsök inte valsa med mej»
# «Alle vakre jenters hambo»
# «Klart till drabbning»
# «I Honolulu»
# «En herre med bart»
# «Beate-Christine»
# «Håll takten spelemän för nu dansar jag»
# «Blå øyne, blå himmel og blå, blå sjø»
# «Det är kvinnan bakom allt»
# «Stemningsmelodien»
# «En stilla flirt»
# «En sommerkveld på øya»
# «Gråt ikke jenta mi»
# «Lite' kärlek är allt jag begär»
# «Den gamle spinnerokk»
# «Sommarfröjd»
# «Hu Klara på dal»
# «När min vän»
# «Smil sorgene bort»
# «Med käckhet, fräckhet och täckhet»
# «Anne Mari»
# «Du gamle måne»
# «Jag vet et litet hotell»
# «Bli med i kano'n min»
# «Kun for deg»
# «Mitt svärmeri»
# «Strø noen roser»
Luigi di Giuseppe Grossi

**Luigi di Giuseppe Grossi** (ca. 1700–1795) var en italiensk billedhugger som i en årrekke arbeidet i København. 

Flere av verkene hans befinner seg i samlingene til Statens Museum for Kunst i København. 

Til tross for svingende kvalitet, hører han til en av de betydelige billedhuggerne på slutten av 1700-tallet. Især er hans gravmæle over Anna Sophia von Bülow blitt rost. 

I 1782 søkte han om dansk innfødsrett, men fikk avslag blant annet fordi Kunstakademiets professorer satte seg i mot. I 1784 reiste han til Italia, men bevarte kontakten til noen av sine danske kunder.

## Referanser


## Eksterne lenker
* Weilbachs kunstnerleksikon om Luigi di Giuseppe Grossi
Johann Mentzer

**Johann Mentzer** (født 27. juli 1658 i Jahmen, død 24. februar 1734 i Kemnitz) var en tysk teolog og salmedikter.

## Liv
Mentzer gikk på gymnas i Bautzen og studerte teologi på Universitetet i Wittenberg. Sin første stilling fikk han i 1691 i Merzdorf, to år senere ble han kalt til Hauswalde og i 1696 til Kemnitz for å være prest der. Der ble han fram til sin død.

Mentzer tilhørte en krets dikter som var påvirket av den gryende pietismen og som man i det nittende århundret gav navnet «Den andre schlesienske skole». Av hans mange salmer ble rundt 40 offentliggjort. I 1704 fikk han med sin mest kjente salme i  *[[Johann Anastasius Freylinghausen|Freylinghausenschen Gesangbuch]]*, salmen «O dass ich tausend Zungen hätte», som man i dag finner i *[[Evangelisches Gesangbuch]]* og i *[[Norsk Salmebok (1985)|Norsk Salmebok]]*.

## Referanser


## Litteratur
* 

## Eksterne lenker
* Informasjon om Mentzer av Kirchenkreis Chemnitz 
* Salmetekster av Mentzer
Refrenget nr. 2

***Refrenget nr. 2*** er et musikkalbum med Inger Jacobsen og Thore Skogman, utgitt i 1968.

## Sporliste
# «Vi har en liten melodi»
# «For eg har morgon med sol»
# «Et brev med små fioler»
# «Jämtgumman»
# «Det var dans borti vägen»
# «Är det så här, när man är kär»
# «Jeg har forelsket meg»
# «Flickan på Ingerö Strand»
# «D'er utsikt til bryllup»
# «En fortryllet aften»
# «Får jag låna nyckeln, Ann-Marie»
# «Aldri på en søndag»
# «Gå til onkel»
# «Det kommer»
# «Gammaldans»
# «Guri-Malla»
# «Nang-Ping»
# «Sommer i Palma»
# «Ensam jag är»
# «Charleston i Grukkedalen»
# «Te' dans me' Karlstadösera»
# «Marina»
# «Caterina»
# «Onkel Andreas»
# «Sista man på skansen»
# «Tango for to»
# «Dina blåa ögon lova mär»
# «Bare se nå titter solen frem igjen»
Gight feber

**«Gight feber»** er en coverlåt med den norske humortrioen Prima Vera, opprinnelig utgitt 1. desember 1978 på musikkalbumet *[[Brakara]]*. Sangen ble innspilt 31. juli – 3. august 1978 i Roger Arnhoff studio i Oslo. Jonas Fjeld Band var musikere. *Brakara* ble nylansert på CD i august 2001.

Originalen heter «Night Fever» og var skrevet av Barry, Robin og Maurice Gibb i Bee Gees som ga ut sin originale versjon først på lydsporalbumet *Saturday Night Fever* i november 1977. Filmen med samme navn hadde premiere måneden etter. Originalteksten handler om en person som har sine største stunder på dansegulvet om natten. Barry Gibb synger i falsett gjennom hele sangen.

Prima Veras tekst foregår på et pleiehjem for eldre. Jahn Teigen parodierer Barry Gibbs falsett-stemme, mens Tom Mathisen korer i refrengene. På innspillingen forekommer først en såkalt «falsk start» som stopper etter fem sekunder, for deretter å starte igjen.

## Andre utgivelser
**[[Best of Ebba]]* &ndash; (utgitt 15. januar 1981)
**[[Absolute Prima Vera]]* &ndash; (utgitt januar 1994 hvor den blir etterfulgt av «Brannen i treningsdrakten».)
**[[The Prima Vera Show]]* &ndash; (utgitt juni 1999 – bonus-CD)
**Prima Vera (a)live* &ndash; (konsertfilm utgitt oktober 2001 der sangen var en del av medleyen «Rest of the best». Opptaket stammer fra høsten 2000.)

## Referanser
Qiao Hong

**Qiao Hong** (født 21. november 1968 i Wuhan), kinesisk bordtennisspiller som deltok i de olympiske leker 1992 i Barcelona og 1996 i Atlanta.

Hong ble olympiske mester i bordtennis under Sommer-OL 1992 i Barcelona. Sammen med Deng Yaping vant hun doublefinalen over sine landsmenn Chen Zihe / Gao Jun. Hun kom på andreplass i singleturneringen for damer bak sin landsmann Deng Yaping og de begge tapende semifinalistene som begge fikk bronsemedalje Li Bun Hui fra Nord-Korea og Hyun Jung-hwa Sør-Korea. 

Fire år senere, under sommer-OL 1996 i Atlanta, vant hun en ny gullmedalje i double sammen med Deng Yaping og i singleturneringen for damer ble hun nummer tre bak sin landsmann Deng Yaping og Chen Jing fra Taiwan.

Hong har blitt verdensmester i bordtennis fem ganger, en i single, to i lag og to i damedouble.
## OL-medaljer
*  1992  Barcelona -  **Gull** i bordtennis, double damer  Kina
*  1996  Atlanta -  **Gull** i bordtennis, double damer  Kina
*  1992  Barcelona -  Sølv i bordtennis, single damer  Kina
*  1996  Atlanta -  Bronse i bordtennis, single damer  Kina

## VM-medaljer
*  1989  Dortmund - **Gull** i single damer
*  1989  Dortmund - **Gull** i damedouble sammen Med Deng Yaping
*  1993  Göteborg - **Gull** i lag damer
*  1995  Tianjin - **Gull** i lag damer
*  1995  Tianjin - **Gull** i damedouble sammen med Deng Yaping
*  1991  Chiba - Sølv i damedouble sammen med Deng Yaping
*  1991  Chiba - Sølv i lag damer
*  1993  Göteborg - Sølv i damedouble sammen med Deng Yaping
*  1995  Tianjin - Sølv i damesingle
*  1991  Chiba - bronse i damsingle

## Referanser


## Eksterne lenker
*